Nadia Comăneci

Si Nadia Elena Comăneci (pinangaki Nobyembre 12. 1961) sarong Rumanang himnasta, na nanggana nin limang medalyang bulawan, an tolo sa 1976 Olimpiko sa Tig-init asin an duwa sa 1980 Olimpiko sa Tig-init, asin siya an pinakaenot nakasikwit nin sangkap na 10 puntos sa Olimpyada. Saro siya sa pinaka mahusay na himnasta sa bilog na kinaban."Munchkin leads European charge of gymnastics" CBC sports, June 3, 2008 Kan 2000 si Comăneci nangaranan komo saro sa atleta nin siglo kan Laureus World Sports Academy.

 Kaamayan kan buhay 

Si Comăneci namundag sa Gheorghe Gheorghiu-De (ngonyan Onesti na), aki ni Gheorghe asin Stefania-Alexandrina.[http://www.gymn-forum.net/Articles/Misc-Comăneci_YA.html "Olympic Champion Nadia Comăneci] Young Athlete,'' August 1978 Sinasabi na an ina niya nagdadalan nin pelikulang Ruso kun saen an bida nagngangaran Nadya. Sa biglang pasabong,  nagdesisyon an ina niya na Nadia man an ipapangaran saiya. Si Comăneci may tugang na lalaki, si Adrian..Letters to a Young Gymnast. Comăneci, Nadia. 2004, Basic Books. ISBN 0-465-01276-0 pg. 5

 Karera sa Himnastika 

Nagpoon si Nadia sa himnastika kan kindergarten sa sarong grupong inapod "Flacara".Whatever Happened to Nadia Comăneci?  Barbara Fisher and Jennifer Isbister, 2003, Gymnastics Greats.comLetters to a Young Gymnast. Comăneci, Nadia. 2004, Basic Books. ISBN 0-465-01276-0 pg.  Sa edad pa sanang 6 napili siyang mag'atender sa eskwelahan na himnastikang pang'ekspiremento na sadiri ni Bela Karolyi.[http://www.gymn-forum.com/Articles/Misc-Comaneci_YA.html "Olympic Champion Nadia Comăneci] Young Athlete,'' August 1978Letters to a Young Gymnast. Comăneci, Nadia. 2004, Basic Books. ISBN 0-465-01276-0 pg. 17–19[http://vault.sportsillustrated.cnn.com/vault/article/magazine/MAG1091387/2/index.htm "Nadia Awed Ya]  Frank Deford, Sports Illustrated,'' August 2, 1976 Sa totoo lang, saro siya sa mga enot na estudyante kan eskwelahan na ining panghimnastika asin  magian para saiya an pagklase ta nag'eestar siya harani sana sa eskwelahan.Letters to a Young Gymnast. Comăneci, Nadia. 2004, Basic Books. ISBN 0-465-01276-0 pg. 19

Si Nadia nagpuntos ika-13 sa enot na binalihan niyang Kampeonato Nasyunal kan Romanya kan 1969. Dangan kan 1970 kaapil na siya sa grupo kan saiyang banwa na nagbabali sa mga ralaban asin siya an pinakahubin na himnasta na nanggana sa Rumanang Nasyunal.  Kan 1971 siya nagpartisipar sa enot niyang kompentensya internasyunal, sarong harampangan nin mga hubin na atleta kan duwang nasyon nin Romania asin Yugoslavia kun saen siya nakatabang nanggad makasikwit kan bulawan na medalya kan saiyang grupo. Kan masurunod na taon  sige an bali niya sa mga urumbasan nasyunal sa Romanya asin sa mga harampangan kasangga' an mga kataraid na mga nasyon arog kan Hungriya, Italya, asin Polonya.  Kan 1973, sa edad na 13, ginana niya an pangkagabsan na bulawan, saka an mga titulo sa paolantohan asin sa dai-pantay na bara sa Pang'aking Aramigohan na Torneo (Druzhba), sarong importanteng harampangan para sa mga hubin na himnasta.http://www.gymn-forum.net/bios/women/comaneci.htmlLetters to a Young Gymnast. Comăneci, Nadia. 2004, Basic Books. ISBN 0-465-01276-0 pg. 27–28

An enot na  mayor na  kapangganahan ni Nadia  nag'abot sa edad  na 13 kan haros naripol an 1975 na Kampeonato Europeo sa Skien, Norwega, kun  saen ginana niya an pangkagabsan asin mga medalyang bulawan sa lambang kategorya maliban sana sa "ehersisyong pansalog" na igdi nagsegunda siya. Padagos na ginagana niya an mga pangkagabsan sa kompentensyang "Champions All", asin nakua niya primera sa pangkagabsan, paolantohan, bareta, bara aa Romanyang Kampeonato Nasyunal. Sa pre-Olimpikong urumbasan sa Montreal, si Comăneci ginana an pangkagabsan, an bulawan sa pagbalanse sa bareta, siring man an medalyang pirak sa paolantohan, sa ehersisyong salog, asin sa bara, sunod ki Nellie Kim, an himnastang Sobyet. Masabi pa, an himnastang Sobyet na ini iyo an nagin maigot na karibal niya sa masurunod na limang taon.http://www.gymn-forum.net/bios/women/comaneci.html

Kan Marso 1976, si Comăneci nakisali sa edisyon inaugural kan American Cup duman sa Madison Square Garden sa Nuweba York. Nakapuntos siya kan dai piglaoman na iskor na 10.0, na nangahulogan sarong sangkap na rutina na mayong pigkaltas, sa paolantohan, kapwa sa preliminaryo asin pinal na hornada kan kompetensya, asin ginana man an pangkagabsan."Gymnast Posts Perfect Mark" Robin Herman, New York Times, March 28, 1976  Si Comăneci nakakua man nin puntos na 10 sa iba  pang harampangan kan 1976, kaiba na diyan an prestihiyosong Chunichi Cup na kurumpetensyahan sa Hapon, kun saen nakakua siya nin sangkap na puntos (10.0) sa paolantohan asin sa dai-pantay na bara.Scores for 1976 Chunichi Cup  Gymn-Forum

An komunidad internasyunal nagreparo na ki Comăneci. Sa pag'onra saiya, siya nginaranan na "Babaeng Atleta nin Taon 1975".http://www.hickoksports.com/history/upiaoy.shtml  Nellie Kim, karibal na gayo ni Comăneci

 Mga panluwas na takod 
 Official Site of Bart Conner and Nadia Comăneci
 International Gymnast Magazine
 Profile of Nadia Comăneci 
 List of competitive results at Gymn Forum
 The Nadia Comaneci Foundation Website 

 Toltolan 

Kategorya:Mga Namundag sa Taon na 1961
Kategorya:Mga Buhay na Tawo
Kategorya:Mga Himnasta sa 1976 Olimpiko sa Tig-init
Kategorya:Mga Himnasta sa 1980 Olimpiko sa Tig-init
Kategorya:Mga Olimpikong Himnasta kan Romanya
Kategorya:Mga Olimpikong Medalistang Bulawan kan Romanya
Kategorya:Mga Himnastang Kampeon nin Kinaban